amanoisuno/poet huggingface dataset:
春閨辭二首 李中
捲簾遲日暖，睡起思沉沉。遼海音塵遠，春風旅館深。疏篁留鳥語，曲砌轉花陰。寄語長征客，流年不易禁。不得遼陽信，春心何以安。鳥啼窗樹曉，夢斷碧煙殘。綠鑒開還懶，紅顏駐且難。相思誰可訴，時取舊書看。
臘中作 李中
冬至雖雲遠，渾疑朔漠中。勁風吹大野，密雪翳高空。泉凍如頑石，人藏類蟄蟲。豪家應不覺，獸炭滿爐紅。
海城秋日書懷寄朐山孫明府 李中
槐柳蟬聲起渡頭，海城孤客思悠悠。青雲展志知何日，鳴琴良宰揮毫士，應笑蹉跎身未酬。
題柴司徒亭假山 李中
疊石峨峨象翠微，遠山魂夢便應稀。從教蘚長添峰色，知君創得茲幽致，公退吟看到落暉。
都下寒食夜作 李中
香塵未歇暝煙收，城滿笙歌事勝遊。自是離人睡長早，千家簾卷月當樓。
客中春思 李中
又聽黃鳥綿蠻，目斷家鄉未還。春水引將客夢，悠悠繞遍關山。
所思 李中
門掩殘花寂寂，簾垂斜月悠悠。縱有一庭萱草，何曾與我忘憂。
江館秋思因成自勉 李中
江邊候館幽，汀鳥暝煙收。客思雖悲月，詩魔又愛秋。聲名都是幻，窮達未能憂。散逸憐漁父，波中漾小舟。
贈朐山楊宰 李中
訟閑征賦畢，吏散捲簾時。聽雨入秋竹，留僧覆舊棋。得詩書落葉，煮茗汲寒池。化俗功成後，煙霄會有期。
廬山 李中
控壓潯陽景，崔嵬古及今。勢雄超地表，翠盛接天心。湓浦春煙列，星灣晚景沈。圖經宜細覽，題詠卒難任。靖節門遙對，庾公樓俯臨。參差含積雪，隱映見歸禽。峭拔推雙劍，清虛數二林。白蓮池宛在，翠輦事難尋。天近星河冷，龍歸洞穴深。谷春攢錦繡，石潤疊瓊琳。玄鶴傳仙拜，青猿伴客吟。泉通九江遠，雲出幾州陰。冬有靈湯溢，夏無炎暑侵。他年如遂隱，五老是知音。
送孫霽書記赴壽陽辟命 李中
辟命羨君赴，其如愴別情。酒闌汀樹晚，帆展野風生。淮靜寒煙斂，村遙夜火明。醉沈朐嶺夢，吟達壽春城。舊友搖鞭接，元戎掃榻迎。雪晴蓮幕啟，雲散桂山橫。王粲從軍畫，陳琳草檄名。知君提健筆，重振此嘉聲。
聽蟬寄朐山孫明府 李中
忽聽新蟬發，客情其奈何。西風起槐柳，故國阻煙波。壟笛悲猶少，巴猿恨未多。不知陶靖節，還動此心麼。
秋江夜泊寄劉鈞正字 李中
閑憶詩人思倍勞，維舟清夜泥風騷。魚龍不動澄江遠，此時吟苦君知否，雙鬢從他有二毛。
贈朐山孫明府 李中
縣庭無事似山齋，滿砌青青旋長苔。閑撫素琴曹吏散，幾度訪君留我醉，甕香皆值酒新開。
贈海上書記張濟員外 李中
鵬霄休歎志難伸，貧病雖縈道且存。阮瑀不能專筆硯，劍有塵埃書有蠹，昔年心事共誰論。
對竹 李中
懶穿幽徑沖鳴鳥，忍踏清陰損翠苔。不似閉門欹枕聽，秋聲如雨入軒來。
送朐山孫明府赴壽陽幕府辟命 李中
堪羨元戎虛右席，便承綸綍起金台。菊叢憔悴陶潛去，預愁別後相思處，月入閑窗遠夢回。
經廢宅 李中
一夢奢華去不還，斷牆花發豈堪看。玉纖素綆知何處，金井梧枯碧甃寒。
溪邊吟 李中
鸂鶒雙飛下碧流，蓼花蘋穗正含秋。茜裙二八採蓮去，笑沖微雨上蘭舟。
得故人消息 李中
多難分離久，相思每淚垂。夢歸殘月曉，信到落花時。未必乖良會，何當有後期。那堪樓上望，煙水接天涯。
芳草 李中
二月正綿綿，離情被爾牽。四郊初過雨，萬里正鋪煙。眷戀殘花惹，留連醉客眠。飄香是杜若，最憶楚江邊。
江南春 李中
千家事勝遊，景物可忘憂。水國樓臺晚，春郊煙雨收。鷓鴣啼竹樹，杜若媚汀洲。永巷歌聲遠，王孫會莫愁。
悼亡 李中
巷深芳草細，門靜綠楊低。室邇人何處，花殘月又西。武陵期已負，巫峽夢終迷。獨立銷魂久，雙雙好鳥啼。
春晏寄從弟德潤 李中
相思禁煙近，樓上動吟魂。水國春寒在，人家暮雨昏。朱橋通竹樹，香徑匝蘭蓀。安得吾宗會，高歌醉一尊。
贈致仕沈彬郎中 李中
自言婚嫁畢，塵事不關心。老去詩魔在，春來酒病深。山翁期采藥，海月伴鳴琴。多謝維舟處，相留接靜吟。
憶溪居 李中
竹軒臨水靜無塵，別後鳧鷖入夢頻。杜若菰蒲煙雨歇，一溪春色屬何人。
登下蔡縣樓 李中
長涯煙水又含秋，吏散時時獨上樓。信斷蘭台鄉國遠，依稀王粲在荊州。
下蔡春偶作 李中
旅館飄飄類斷蓬，悠悠心緒有誰同。一宵風雨花飛後，采蘭扇枕何時遂，洗慮焚香叩上穹。
再游洞神宮懷邵羽人有感 李中
重向煙蘿省舊遊，因尋遺跡想浮丘。峰頭鶴去三清遠，自慚未得沖虛術，白髮無情漸滿頭。
秋雨二首 李中
飄灑當窮巷，苔深落葉鋪。送寒來客館，滴夢在庭梧。逼砌蛩聲斷，侵窗竹影孤。遙思漁叟興，蓑笠在江湖。竟日聲蕭颯，兼風不暫闌。竹窗秋睡美，荻浦夜漁寒。地僻苔生易，林疏鳥宿難。誰知苦吟者，坐聽一燈殘。
經古觀有感 李中
古觀寥寥枕碧溪，偶思前事立殘暉。漆園化蝶名空在，回頭因歎浮生事，夢裏光陰疾若飛。
吉水春暮訪蔡文慶處士留題 李中
無事無憂鬢任蒼，濁醪閑酌送韶光。溟蒙雨過池塘暖，戀君清話難留處，歸路迢迢又夕陽。
烈祖孝高挽歌二首 李中
誰解叩幹關，音容去不還。位方尊北極，壽忽殞南山。鳳輦應難問，龍髯不可攀。千秋遺恨處，雲物鎖橋山。仙馭歸何處，蒼蒼問且難。華夷喧道德，陵壟葬衣冠。禦水穿城咽，宮花泣露寒。九疑消息斷，空望白雲端。
贈海上觀音院文依上人 李中
煙霞海邊寺，高臥出門慵。白日少來客，清風生古松。虛窗從燕入，壞屐任苔封。幾度陪師話，相留到暮鐘。
秋夕病中作 李中
臥病當秋夕，悠悠枕上情。不堪拋月色，無計避蟲聲。煎藥惟憂澀，停燈又怕明。曉臨清鑒裏，應有白髭生。
寄黃鶚秀才 李中
長憶狂遊日，惜春心恰同。預愁花片落，不遣酒壺空。草軟眠難舍，鶯嬌聽莫窮。如今千里隔，搔首對秋風。
春日書懷寄朐山孫明府 李中
一作邊城客，閑門兩度春。鶯花深院雨，書劍滿床塵。紫閣期終負，青雲道未伸。猶憐陶靖節，詩酒每相親。
柴司徒宅牡丹 李中
暮春欄檻有佳期，公子開顏乍拆時。翠幄密籠鶯未識，只恐卻隨雲雨去，來年還是動相思。
贈王道者 李中
混俗從教鬢似銀，世人無分得相親。槎流海上波濤闊，仙家變化誰能測，只恐洪崖是此身。
春閨辭二首 李中
塵昏菱鑒懶修容，雙臉桃花落盡紅。玉塞夢歸殘燭在，曉鶯窗外囀梧桐。邊無音信暗消魂，茜袖香裙積淚痕。海燕歸來門半掩，悠悠花落又黃昏。
暮春懷故人 李中
池館寂寥三月盡，落花重疊蓋莓苔。惜春眷戀不忍掃，琅玕繡段安可得，流水浮雲共不回。
秋日登潤州城樓 李中
虛樓一望極封疆，積雨晴來野景長。水接海門鋪遠色，吟罷倚欄深有思，清風留我到斜陽。
晚春客次偶吟 李中
暫駐征輪野店間，悠悠時節又春殘。落花風急宿酲解，卻憐村寺僧相引，閑上虛樓共倚欄。
對雨寄朐山林番明府 李中
竟日如絲不暫停，莎階閑聽滴秋聲。斜飄虛閣琴書潤，遙知公退琴堂靜，坐對蕭騷飲興生。
落花 李中
殘紅引動詩魔，懷古牽情奈何。半落銅台月曉，誰見長門深鎖，黃昏細雨相和。
燕 李中
豪家五色泥香，銜得營巢太忙。喧覺佳人晝夢，雙雙猶在雕梁。
鶯 李中
羽毛特異諸禽，出穀堪聽好音。薄暮欲棲何處，雨昏楊柳深深。
宿山中寺 李中
寄宿深山寺，惟逢老病僧。風吹幾世樹，雲暗暮秋燈。瞑目忘塵慮，談空入上乘。明晨返名路，何計戀南能。
海上載筆依韻酬左偃見寄 李中
都城分別後，海嶠夢魂迷。吟興疏煙月，邊情起鼓鼙。戍旗風颭小，營柳霧籠低。草檄無餘刃，難將阮瑀齊。
春晚招魯從事 李中
袞袞利名役，常嗟聚會稀。有心游好景，無術駐殘暉。南陌草爭茂，西園花亂飛。期君舉杯酒，不醉莫言歸。
和易秀才春日見寄 李中
每恨多流落，吾徒不易親。相逢千里客，共醉百花春。小檻山當面，閑階柳拂塵。何時卜西上，明月桂枝新。
送黃秀才 李中
雨餘飛絮亂，相別思難任。酒罷河橋晚，帆開煙水深。蟾宮須展志，漁艇莫牽心。岐路從茲遠，雙魚信勿沈。
庭竹 李中
偶自山僧院，移歸傍砌栽。好風終日起，幽鳥有時來。篩月牽詩興，籠煙伴酒杯。南窗睡輕起，蕭颯雨聲回。
送戴秀才 李中
已是殊鄉客，送君重慘然。河橋乍分首，槐柳正鳴蟬。短棹離幽浦，孤帆觸遠煙。清朝重文物，變化莫遷延。
病中作 李中
閑齋病初起，心緒複悠悠。開篋群書蠹，聽蟬滿樹秋。詩魔還漸動，藥債未能酬。為憶前山色，扶持上小樓。
離家 李中
送別人歸春日斜，獨鞭羸馬指天涯。月生江上鄉心動，投宿匆忙近酒家。
村行 李中
極目青青壟麥齊，野塘波闊下鳧鷖。陽烏景暖林桑密，獨立閑聽戴勝啼。
獻喬侍郎 李中
位望誰能並，當年志已伸。人間傳鳳藻，天上演龍綸。賈馬才無敵，褒雄譽益臻。除奸深繫念，致主迥忘身。諫疏縱橫上，危言果敢陳。忠貞雖貫世，消長豈由人。慷慨辭朝闕，迢遙涉路塵。千山明夕照，孤棹渡長津。杜宇聲方切，江蘺色正新。卷舒唯合道，喜慍不勞神。禪客陪清論，漁翁作近鄰。靜吟窮野景，狂醉養天真。格論思名士，輿情渴直臣。九霄恩複降，比戶意皆忻。卻入鴛鸞序，終身顧問頻。漏殘丹禁曉，日暖玉墀春。鑒物心如水，憂時鬢若銀。惟期康庶事，永要敘彝倫。貴賤知無間，孤寒必許親。幾多沈滯者，拭目望陶鈞。
獻中書張舍人 李中
仙桂從攀後，人間播大名。飛騰諧素志，霄漢是前程。持憲威聲振，司言品秩清。簾開春酒醒，月上草麻成。丹陛淩晨對，青雲逐步生。照人裴玉瑩，鑒物憲陂明。下直無他事，閒遊恣逸情。林僧開戶接，溪叟掃苔迎。煮茗山房冷，垂綸野艇輕。神清宜放曠，詩苦益縱橫。餘刃時皆仰，嘉謀眾佇行。四方觀啟沃，畢竟念孤平。
海上和郎戩員外赴倅職 李中
宋玉逢秋何起悲，新恩委寄好開眉。班升鴛鷺頻經歲，一朝鳳詔重征入，鵬化那教尺鷃知。
又送赴關 李中
心似白雲歸帝鄉，暫停良畫別龔黃。煙波乍曉浮蘭棹，想應敷對忠言後，不放鄉雲離太陽。
書郭判官幽齋壁 李中
不妨公退尚清虛，創得幽齋興有餘。要引好風清戶牖，更有野情堪愛處，石床苔蘚似匡廬。
石棋局獻時宰 李中
得從嶽叟誠堪重，卻獻皋夔事更宜。公退啟枰書院靜，預想幽窗風雨夜，一燈閑照覆圖時。
海城秋夕寄懷舍弟 李中
鳥棲庭樹夜悠悠，枕上誰知淚暗流。千里夢魂迷舊業，早晚萊衣同著去，免悲流落在邊州。
和夏侯秀才春日見寄 李中
綿蠻黃鳥不堪聽，觸目離愁怕酒醒。雲散碧山當晚檻，晝夢不成吟有興，揮毫書在枕邊屏。
送夏侯秀才 李中
江村搖落暮蟬鳴，執手臨岐動別情。古岸相看殘照在，況是清朝至公在，預知喬木定遷鶯。
江南重會友人感舊二首 李中
江南重會面，聊話十年心。共立黃花畔，空驚素發侵。斜陽浮遠水，歸鳥下疏林。牽動詩魔處，涼風村落砧。長江落照天，物景似當年。憶昔攜村酒，相將上釣船。狂歌紅蓼岸，驚起白鷗眠。今日趨名急，臨風一黯然。
己未歲冬捧宣頭離下蔡 李中
詔下如春煦，巢南志不違。空將感恩淚，滴盡冒寒衣。覆載元容善，形骸果得歸。無心慚季路，負米覲親闈。
哭舍弟二首 李中
鴻雁離群後，成行憶日存。誰知歸故里，只得奠吟魂。蟲蠹書盈篋，人稀草擁門。從茲長慟後，獨自奉晨昏。浮生多夭枉，惟爾最堪悲。同氣未歸日，慈親臨老時。舊詩傳海嶠，新塚枕江湄。遺稚嗚嗚處，黃昏繞繐帷。
書情寄詩友 李中
默默誰知我，裴回野水邊。詩情長若舊，吾事更無先。芳草人稀地，殘陽雁過天。靜思吟友外，此意複誰憐。
讀蜀志 李中
鼎分天地日，先主力元微。魚水從相得，山河遂有歸。任賢無間忌，報國盡神機。草昧爭雄者，君臣似此稀。
獻張拾遺 李中
官資清貴近丹墀，性格孤高世所稀。金殿日開親鳳扆，獻替頻陳忠譽播，鵬霄萬里展雄飛。
獻中書湯舍人 李中
慶雲呈瑞為明時，演暢絲綸在紫微。鑾殿對時親舜日，隔座銀屏看是設，一門清貴古今稀。
海上太守新創東亭 李中
使君心智杳難同，選勝開亭景莫窮。高敞軒窗迎海月，滿徑苔紋疏雨後，入簷山色夕陽中。偏宜下榻延徐孺，
宮詞二首 李中
門鎖簾垂月影斜，翠華咫尺隔天涯。香鋪羅幌不成夢，背壁銀缸落盡花。金波寒透水精簾，燒盡沈檀手自添。風遞笙歌門已掩，翠華何處夜厭厭。
採蓮女 李中
晚涼含笑上蘭舟，波底紅妝影欲浮。陌上少年休植足，荷香深處不回頭。
鐘陵春思 李中
沉沉樓影月當午，冉冉風香花正開。芳草迢迢滿南陌，王孫何處不歸來。
贈夏秀才 李中
軒車紫陌競尋春，獨掩衡門病起身。步月怕傷三徑蘚，況是青雲知己在，原思生計莫憂貧。
夏日書依上人壁 李中
門外塵飛暑氣濃，院中蕭索似山中。最憐煮茗相留處，疏竹當軒一榻風。
下蔡春暮旅懷 李中
柳過春霖絮亂飛，旅中懷抱獨淒淒。月生淮上雲初散，拜恩為養慈親急，願向明朝捧紫泥。
捧宣頭許歸侍養 李中
泥書捧處聖恩新，許覲庭闈養二親。螻蟻至微寧足數，未知何處答穹旻。
途中作 李中
煙波涉曆指家林，欲到家林懼卻深。得信慈親痾瘵減，當時寬勉采蘭心。
都下再會友人 李中
誰言多難後，重會喜淹留。欲話關河夢，先驚鬢髮秋。浮雲空冉冉，遠水自悠悠。多謝開青眼，攜壺共上樓。